Meister von Muttenz
As Mäister vo Muttez wärde die umbekannte Künstler bezäichnet, wo d Wandmoolereie in dr Muttezer Arbogast-Chille und im Bäihuus nääbedraa gmoolt häi. Dr Dekan vo de Choorhere vo dr Baasler Peterkiirche, dr Arnold zum Luft, het d Bilder gstifdet. Vo äim wäiss mä, ass es us em Joor 1507 stammt, en anders im Bäihuus vo 1513. 
Äine vo de Künstler isch möögligerwiis dr Michel Glaser gsi, wo s "Jüngste Gricht" von em in dr Baasler Peterskiirche fast idäntisch mit däm in dr Arbogast-Chille isch.

Bilder in dr Chille und im Bäihuus

D Künstler si in dr spootmiddelalterlige Baasler Dradizioon gstande, wo vom Martin Schongauer beherrscht worde isch.  Si häi e Räije vo Bilder gmoolt, wo die ganz Häilsgschicht daastelle, vo de Zää Gebot zum Lääbe vo dr Maria und dr Juuged und Passion vom Jesus, eme Apostelzüklus, vom Jüngste Gricht und im Bäihuus d Legände vo de dankbare Doote.

Fuessnoote

Moler, Zeichner, Illustrator
Muttez